מוראליה

המוראליה (בלטינית: Moralia, ענייני מוסר; ביוונית עתיקה: Ἠθικά, אתיקה) הוא אוסף של 78 מאמרים ונאומים כתובים מאת הסופר היווני בן המאה ה-1 לספירה, פלוטרכוס. החיבורים מספקים תובנות לגבי החיים הרומיים והיווניים, אך לעיתים הם גם אבחנות נטולות-זמן בפני עצמן. דורות רבים של אירופיים קראו או חיקו אותם, כולל מישל דה מונטן וההומניסטים של הרנסאנס והפילוסופים של עידן הנאורות.

 תוכן החיבורים 
תחת השם "מוראליה" קובצו כל חיבוריו של פלוטרכוס ששרדו, מלבד הביוגרפיות. את חיבורי ה"מוראליה" כתב פלוטרכוס לפני שהתמסר לכתיבת הביוגרפיות ("חיי אישים"), אותן כתב במהלך שני העשורים האחרונים לחייו.

קובץ ה"מוראליה" כולל דיונים בדת של רומא, את החיבור "על המזל או הסגולה של אלכסנדר הגדול" - נספח חשוב לחיבורו על חייו של המצביא, חיבור על פולחן איזיס ואוסיריס - מקור מידע קריטי על מנהגי הדת המצרית, וחיבור "על הזדון של הרודוטוס", בו פלוטרכוס מבקר את ההיסטוריון הקדום הרודוטוס על כל סוג של דעה קדומה וסילוף. פלוטרכוס תוקף את הרודוטוס ותופס אותו בשגיאות שונות, אך ייתכן גם שמדובר בתרגיל רטורי בלבד, שבו פלוטרכוס לקח את תפקיד הקטגור, כדי לראות מה ניתן לומר נגד סופר כל כך ידוע ואהוב.

לצד אלה ישנם מאמרים פילוסופיים יותר: "על שקיעת האורקלים", "על העיכובים של הנקמה האלוהית" ו"על שלוות הנפש", ומאמרים קלים יותר, כמו "אודיסיאוס וגרילוס" - דיאלוג הומוריסטי בין אודיסאוס של הומרוס לבין אחד החזירים המכושפים של קירקה.

בחיבור "על שלוות הנפש", טוען פלוטרכוס כי יש לאמן את ההיגיון שימשול בחלק הלא-רציונלי של הנפש; שאדם יוכל להשיג את השלווה אם יתאים עצמו לכל מה שקורה לו באופן הרמוני ושרק אם יפנה את מחשבותיו לעבר הדברים הטובים בחייו, יזכה לאושר. לטענתו, הקנאה מובילה את האדם לאומללות, והשאיפה מונעת ממנו לשמוח על הדברים הטובים שכבר יש לו. עליו להתאים את רצונותיו ליכולותיו. פלוטרכוס מדגיש כי זכירת הדברים הטובים בחיים ושחרור הדברים הרעים תורמים לשלוות הנפש.

ישנם חיבורים נוספים: על סוקרטס ושחרור תבאי, על גבורת נשים, על האינטליגנציה של החיות ("על חוכמת בעלי החיים"), "על אכילת בשר", מעט על פילוסופיה נאו-אפלטונית ותולדות מדע הכוכבים.

 ספרטה
מאחר שאנשי ספרטה לא כתבו את תולדותיהם לפני התקופה ההלניסטית, ומאחר שהספרות היחידה שלהם ששרדה הם קטעים משירים מהמאה ה-7 לפנה"ס, חמש הביוגרפיות על אישים ספרטנים, והחיבורים "אימרות של ספרטנים" ו"אימרות של נשים ספרטניות", שמקורותיהם כבר נעלמו מאז, מהווים את אחד המקורות העשירים ביותר להיסטוריונים של לקדמון. עם זאת, חיבורים אלה שנויים במחלוקת, מאחר שפלוטרכוס חי מאות שנים אחרי אותה ספרטה עליה הוא כתב (אלף שנים מפרידות בינו ובין האירועים המוקדמים ביותר), ואף על פי שהוא ביקר בספרטה בעצמו, רבים מהמנהגים עליהם הוא מדווח כבר נזנחו מזמן, ופירושו של דבר שהוא מעולם לא ראה בעיניו את מה שתיאר בכתב. גם מקורותיו בחיבורים אלה עלולים להיות בעייתיים, מאחר שהוא הושפע מהיסטוריות שנכתבו לאחר שקיעתה של ספרטה, שניכרת בהן הנוסטלגיה לעבר שמח יותר, אמיתי או מדומיין. ההערצה שהיסטוריונים כמו פלוטרכוס (או קסנופון) חשו כלפי החברה של ספרטה, הובילה אותם להגזים בטבעה האחיד, כאשר הם מקטינים את החריגות מהאידיאלים של שוויון ומערפלים מגמות של שינוי היסטורי. וכך, השיויוניות והחסינות העל-אנושית לכאב שכבשו את הדמיון העממי, הם כפי הנראה מיתוסים ופלוטרכוס הוא האדריכל הראשי שלהם. למרות פגמים אלה, פלוטרכוס חשוב ביותר כאחד המקורות העתיקים היחידים על החיים בספרטה.

 פסאודו-פלוטרכוס 
מספר מהדורות של המוראליה כוללות כמה חיבורים שכיום ידועים כפסאודואפיגרפיה: "סיפורים יווניים ורומאיים מקבילים", "על הגורל", "חיי עשרת הנואמים" (ביוגרפיות של הנואמים האטיים, המבוססות על קייקיליוס), "על דעותיהם של הפילוסופים" ו"על המוזיקה". "פסאודו-פלוטרכוס" אחד אחראי על כל החיבורים הללו, אולם מחברם אינו ידוע. למרות שהמחשבות והדעות המתועדות בהם אינן של פלוטרכוס ומקורן בתקופה מעט מאוחרת יותר, הם כולם קלאסיים במקורם ויש בהם ערך להיסטוריון.

 רשימת החיבורים 
החיבורים במוראליה כתובים יוונית, אולם נהוג להתייחס אליהם בשמותיהם הלטיניים.
מאז מהדורתו של סטפנוס  משנת 1572, המוראליה נערכת באופן מסורתי ב-14 ספרים:

 החיבורים במוראליה ספר חיבור עברית יוונית לטינית I 1 על חינוך הילדים Περὶ παίδων ἀγωγῆς De liberis educandis 2 כיצד על אדם צעיר ללמוד שירה Πῶς δεῖ τὸν νέον ποιημάτων ἀκούειν Quomodo adolescens poetas audire debeat 3 על השמיעה Περὶ τοῦ ἀκούειν De recta ratione audiendi 4 כיצד להבחין בין חנפן לחבר Πῶς ἄν τις διακρίνοιε τὸν κόλακα τοῦ φίλου Quomodo adulator ab amico internoscatur 5 כיצד אדם יכול לדעת על התקדמות במוסריותו Πῶς ἄν τις αἴσθοιτο ἑαυτοῦ προκόπτοντος ἐπ᾿ ἀρετῇ Quomodo quis suos in virtute sentiat profectus II 6 כיצד להפיק תועלת מאויביו של אדם Πῶς ἄν τις ὑπ᾿ ἐχθρῶν ὠφελοῖτο De capienda ex inimicis utilitate 7 על ריבוי חברים Περὶ πολυφιλίας De amicorum multitudine 8 על המזל Περὶ τύχης De fortuna 9 על מוסר ושחיתות Περὶ ἀρετῆς καὶ κακίας De virtute et vitio 10 מכתב ניחומים לאפולוניוס Παραμυθητικὸς πρὸς Ἀπολλώνιον Consolatio ad Apollonium 11 עצה לשמירת הבריאות Ὑγιεινὰ παραγγέλματα De tuenda sanitate praecepta 12 עצה לחתן וכלה Γαμικὰ παραγγέλματα Coniugalia praecepta 13 ארוחת שבעת החכמים Ἑπτά σοφῶν συμπόσιον Septem sapientium convivium 14 על אמונה טפלה Περὶ δεισιδαιμονίας De superstitione III 15 אמרות מלכים ומפקדים Βασιλέων ἀποφθέγματα καὶ στρατηγών regum et imperatorum apophthegmata 16 אמרות הספרטנים Ἀποφθέγματα Λακωνικά apophthegmata Laconica 17 מנהגי הספרטנים Τὰ παλαιὰ τῶν Λακεδαιμονίων ἐπιτηδεύματα instituta Laconica 18 אמרות נשות ספרטה Λακαινῶν αποφθέγματα Lacaenarum apophthegmata 19 מידות טובות של נשים Γυναικῶν ἀρεταί Mulierum virtutes IV 20 שאלות רומאיות Αἴτια Ῥωμαϊκά Quaestiones Romanae 21 שאלות יווניות Αἴτια Ἑλληνικά Quaestiones Graecae 22 סיפורים יווניים ורומאיים מקבילים (פסאודו-פלוטרכוס) Συναγωγὴ ἱστοριῶν παραλλήλων Ἑλληνικῶν καὶ Ρωμαϊκῶν Parallela minora 23 על מזלם של הרומאים Περὶ τῆς Ῥωμαίων τύχης De fortuna Romanorum 24 על מזלו או סגולתו של אלכסנדר הגדול Περὶ τῆς Ἀλεξάνδρου τύχης ἢ ἀρετῆς De Alexandri magni fortuna aut virtute 25 על תהילת האתונאים Πότερον Ἀθηναῖοι κατὰ πόλεμον ἢ κατὰ σοφίαν ἐνδοξότεροι De gloria Atheniensium V 26 על איזיס ואוסיריס Περὶ Ἴσιδος καὶ Ὀσίριδος De Iside et Osiride 27 על האפסילון בדלפי Περὶ τοῦ εἶ τοῦ έν Δελφοῖς De E apud Delphos 28 על נבואות הפיתיה (אורקל), שחדלה להשיב בטורי-שירה Περὶ τοῦ μὴ χρᾶν ἔμμετρα νῦν τὴν Πυθίαν De Pythiae oraculis 29 על התיישנותם של אורקלים Περὶ τῶν ἐκλελοιπότων χρηστηρίων De defectu oraculorum VI 30 האם ניתן ללמד מידות טובות? Εἰ διδακτὸν ἡ ἀρετή An virtus doceri possit 31 על מידות מוסריות Περὶ ἠθικῆς ἀρετῆς De virtute morali 32 על השליטה בכעס Περὶ ἀοργησίας De cohibenda ira 33 על שלוות הנפש Περὶ εὐθυμίας De tranquillitate animi 34 על אהבת אחים Περὶ φιλαδελφίας De fraterno amore 35 על אהבת הורים את ילדיהם Περὶ τῆς εἰς τὰ ἔγγονα φιλοστοργίας De amore prolis 36 האם מידה רעה היא מספיקה כדי לגרום לאומללות Εἰ αὐτάρκης ἡ κακία πρὸς κακοδαιμονίαν An vitiositas ad infelicitatem sufficiat 37 האם תשוקות הנפש גרועות מאלו של הגוף Περὶ τοῦ πότερον τὰ ψυχῆς ἢ τὰ σώματος πάθη χείρονα Animine an corporis affectiones sint peiores 38 על פטפטנות Περὶ ἀδολεσχίας De garrulitate 39 על חטטנות Περὶ πολυπραγμοσύνης De curiositate VII 40 על התשוקה לעושר Περὶ φιλοπλουτίας De cupiditate divitiarum 41 על ציות Περὶ δυσωπίας De vitioso pudore 42 על קנאה ושנאה Περὶ φθόνου καὶ μίσους De invidia et odio 43 על ההיתר לאדם לדבר בשבח עצמו Περὶ τοῦ ἑαυτὸν ἐπαινεῖν ἀνεπιφθόνως De laude ipsius 44 על התמהמהות בוא עונש האלים Περὶ τῶν ὑπὸ τοῦ θείου βραδέως τιμωρουμένων De sera numinis vindicta 45 על הגורל (פסאודו-פלוטרכוס) Περὶ εἰμαρμένης De fato 46 על הדמון של סוקרטס  Περὶ τοῦ Σωκράτους δαιμονίου De genio Socratis 47 על הגלות Περὶ φυγῆς De exilio 48 ניחומים לאשתו Παραμυθητικὸς πρὸς τὴν γυναῖκα Consolatio ad uxorem VIII 49 שיחת שולחן Συμποσιακά Quaestiones convivales IX 50 דיאלוג על אהבה Ἐρωτικός Amatorius X 51 סיפורי אהבה Ἐρωτικαὶ διηγήσεις Amatoriae narrationes 52 פילוסוף צריך לשוחח במיוחד עם אנשי שררה Περὶ τοῦ ὅτι μάλιστα τοὶς ἡγεμόσιν δεῖ τὸν φιλόσοφον διαλέγεσθαι Maxime cum principibus philosopho esse disserendum 53 אל שליט חסר השכלה Πρὸς ἡγεμόνα ἀπαίδευτον Ad principem ineruditum 54 האם אדם זקן צריך לעסוק בעניינים ציבוריים Εἰ πρεσβυτέρῳ πολιτευτέον An seni respublica gerenda sit 55 הוראות להנהגתה של מדינה Πολιτικὰ παραγγέλματα Praecepta gerendae reipublicae 56 על מונרכיה, דמוקרטיה ואוליגרכיה Περὶ μοναρχίας καὶ δημοκρατίας καὶ ὀλιγαρχίας De unius in republica dominatione, populari statu, et paucorum imperio 57 על כך שאל לנו לשאול Περὶ τοῦ μὴ δεῖν δανείζεσθαι De vitando aere alieno 58 חיי עשרת הנואמים (פסאודו-פלוטרכוס) Βίοι τῶν δέκα ῥητόρων Vitae decem oratorum 59 השוואה בין אריסטופאנס ומנאנדרוס Συγκρίσεως Ἀριστοφάνους καὶ Μενάνδρου ἐπιτομή Comparationis Aristophanis et Menandri compendium XI 60 על הזדון של הרודוטוס Περὶ τῆς Ἡροδότου κακοηθείας De malignitate Herodoti 61 על דעותיהם של הפילוסופים (פסאודו-פלוטרכוס) Περὶ τῶν ἀρεσκόντων φιλοσόφοις φυσικῶν δογμάτων De placitis philosophorum 62 גורמים של תופעות טבע Αἴτια φυσικά Quaestiones naturales XII 63 על הפרצוף הנראה על פני הירח Περὶ τοῦ ἐμφαινομένου προσώπου τῷ κύκλῳ τῆς σελήνης De facie in orbe lunae 64 על עקרון הקור Περὶ τοῦ πρώτως ψυχροῦ De primo frigido 65 האם אש או מים מביאים יותר תועלת Πότερον ὕδωρ ὴ πῦρ χρησιμότερον Aquane an ignis sit utilior 66 על חוכמת בעלי החיים Πότερα τῶν ζῴων φρονιμώτερα τὰ χερσαία ἢ τὰ ἔνυδρα De sollertia animalium 67 חיות פרא הן נבונות Περὶ τοῦ τὰ ἄλογα λόγῳ χρῆσθαι Bruta animalia ratione uti 68 על אכילת בשר Περὶ σαρκοφαγίας De esu carnium XIII 69 שאלות אפלטוניות Πλατωνικὰ ζητήματα Platonicae quaestiones 70 על "לידת הרוח" ב"טימאיוס" Περὶ τῆς ἐν Τιμαίῳ ψυχογονίας De animae procreatione in Timaeo 71 תקציר "לידת הרוח" ב"טימאיוס" Ἐπιτομή τοῦ Περὶ τῆς ἐν τῷ Τιμαίῳ ψυχογονίας Epitome libri de animae procreatione in Timaeo 72 על הסתירות העצמיות של הסטואיקנים Περὶ Στωϊκῶν ἐναντιωμάτων De Stoicorum repugnantiis 73 הסטואיקנים מדברים בצורה יותר פרדוקסלית מהמשוררים Ὅτι παραδοξότερα οἱ Στωϊκοὶ τῶν ποιητῶν λέγουσιν Stoicos absurdiora poetis dicere 74 על תפישות נפוצות נגד הסטואיקנים Περὶ τῶν κοινῶν ἐννοιῶν πρὸς τοὺς Στωϊκούς De communibus notitiis adversus Stoicos XIV 75 לא ניתן לחיות בנוחות על פי דרכו של אפיקורוס Ὅτι οὐδὲ ἡδέως ζῆν ἔστιν κατ’ Ἐπίκουρον Non posse suaviter vivi secundum Epicurum 76 נגד קולוטס Πρὸς Κωλώτην Adversus Colotem 77 האם האמרה "הסתר את חייך" נכונה? Εἰ καλῶς εἴρηται τὸ λάθε βιώσας An recte dictum sit latenter esse vivendum 78 על המוזיקה (פסאודו-פלוטרכוס) Περὶ μουσικῆς De musica

 חיבורי המוראליה בתרגום עברי 
 פלוטרך איש חרונאה (יוון). מוראליה. תרגם מגרמנית והוסיף דברי מבוא והערות: יוסף האובן (נבו). תל אביב, הוצאת ירון גולן, תשנ"ט-1999.
 פלוטרכוס. על שלוות הנפש, תרגם מיוונית עתיקה והוסיף הערות: אברהם ארואטי, נהר ספרים, 2007.
 פלוטרכוס. ספרטה - אמרות ומנהגים. תרגמה מיוונית והוסיפה מבוא ופירוש: דבורה גילולה. ירושלים, הוצאת ספרים ע"ש י"ל מאגנס, האוניברסיטה העברית, 2011.

 קישורים חיצוניים 

 פלוטרכוס, מוראליה - תרגום לאנגלית
 פלוטרכוס, מוראליה - תרגום לאנגלית ב-5 כרכים, 1878
 מאמרי מוסר, ומאמרים שונים - תרגום לאנגלית, בפרויקט גוטנברג

 הערות שוליים 

קטגוריה:ערכים שבהם תבנית בריטניקה אינה מתאימה
קטגוריה:ספרי המאה ה-2
קטגוריה:ספרי המאה ה-1
קטגוריה:יוון העתיקה: ספרות והיסטוריוגרפיה
קטגוריה:ספרות בשפה היוונית
קטגוריה:פלוטרכוס